Document ID: 31984R2036

KOMISSION ASETUS (ETY) N:o 2036/84,
annettu 16 päivänä heinäkuuta 1984,
eräiden jalostukseen tarkoitettujen jäädytettyjen naudanlihojen erityisen tuontijärjestelmän soveltamista koskevista yksityiskohtaisista säännöistä annetun asetuksen (ETY) N:o 1136/79 muuttamisesta kolmannen kerran
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68(), sellaisena kuin se on viimeksi muutettuna Kreikan liittymisasiakirjalla, ja erityisesti sen 14 artiklan 4 kohdan c alakohdan,
sekä katsoo, että
komission asetuksessa (ETY) N:o 1136/79(), sellaisena kun se on viimeksi muutettuna asetuksella (ETY) N:o 410/84(), säädetään eräiden jalostukseen tarkoitettujen jäädytettyjen naudanlihojen erityisen tuontijärjestelmän soveltamista koskevista yksityiskohtaisista säännöistä; kyseisen asetuksen 2 artiklan 5 kohdassa määritellään edellytykset, jotka säilykkeiksi nimitettyjen tuotteiden on täytettävä, jotta ne voisivat hyötyä asetuksen (ETY) N:o 805/68 14 artiklan 1 kohdan a alakohdassa tarkoitetusta erityisestä tuontijärjestelmästä,
käytännön kokemus asetuksen 2 artiklan 5 kohdan soveltamisesta on osoittanut tarpeelliseksi määritellä tarkemmin kyseisen asetuksen mukaisesti säilykkeiksi kelpaavat tuotteet, ja
naudanlihan hallintokomitea ei ole antanut lausuntoa puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 1136/79 2 artiklan 5 kohta seuraavasti:"5. Asetuksen (ETY) N:o 805/68 14 artiklan 1 kohdan a alakohdan mukaisina säilykkeinä pidetään tuotteita, jotka kuuluvat yhteisen tullitariffin alanimikkeeseen 16.02 B III b) 1 bb), joiden painosta vähintään 20 prosenttia on naudansukuisten eläinten lihaa ilman eläimenosia ja rasvaa ja joiden kokonaisnettopainosta vähintään 85 prosenttia on naudansukuisten eläinten lihaa ja hyytelöä.
Säilykkeinä ei kuitenkaan pidetä jälleenmyynti- tai ateriointiyrityksissä jalostettuja tuotteita, jotka on saatettu myyntiin kuluttajalle."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 30 päivän syyskuuta 1984 jälkeen tuoduista tuotteista valmistettuihin säilykkeisiin.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 16 päivänä heinäkuuta 1984.

Labels: 3
17